armvectores/hy_wikipedia_2023 huggingface dataset:
Ստեպոկ (գյուղ, Անդրուշևկայի շրջան)

Անվան այլ կիրառումների համար տե՛ս՝ ՍտեպոկՍտեպոկ (ուկրաիներեն՝ Степок), գյուղ Ուկրաինայի Ժիտոմիրի մարզի Անդրուշևկայի շրջանում։ Հիմնադրվել է 1741 թվականին։
2001 թվականի տվյալներով Ստեպոկ գյուղում բնակվում էր 678 մարդ։ Բնակավայրը զբաղեցնում է 19003 կմ² տարածք։ Բնակչության խտությունը կազմում էր 35,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշոտ Սյունի

Աշոտ Սյունի Սյունիքի իշխան մոտ  892—909 թվականներին։


== Կենսագրություն ==
Սյունիների դինաստիայից, Վասակ Իշխանիկի եղբայրը և իրավահաջորդը։
891 թվականին մասնակցել է Հայոց Սմբատ արքայի թագադրմանը։
895-906 թվականներին Գրիգոր Սուփան 2-րդի և Ձագիկ իշխանների հետ կառուցել է Տաթևի վանքի Սուրբ Պողոս-Պետրոս տաճարը։ 
Ունեցել է չորս որդի` Սմբատ, Սահակ, Վասակ և Բաբկեն։ Մոտավորապես 909 թվականին գերապետությունն անցել է իր որդի Սմբատին։ Սմբատ թոռը՝ Սահակի որդին, հետագայում Սյունիքի թագավոր դարձավ։ Մահացել է մոտավորապես 909 թվականին։ Թաղված է Տաթևում։


== Ծանոթագրություններ ==
Շույգա (այլ կիրառումներ)

Շույգա, կարող է վերաբերել՝

Շույգա - գետ Ռուսաստանում, հոսում է Կոմի Հանրապետությունում, Արխանգելսկի մարզում
Շույգա - գյուղ Ռուսաստանի Արխանգելսկի մարզի Պինեժսկի շրջանի կազմում
Վիկտորիա (ավան, Շախտյորսկի քաղաքային խորհուրդ)

Անվան այլ կիրառումների համար տե՛ս՝ ՎիկտորիաՎիկտորիա (ուկրաիներեն՝ Вікторія), ավան Ուկրաինայի Դոնեցկի մարզի Շախտյորսկի քաղաքային խորհուրդում։
2001 թվականի տվյալներով Վիկտորիա ավանում բնակվում էր 401 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հռոմի հայկական կաթոլիկ եկեղեցի

Հռոմի հայկական կաթոլիկ եկեղեցի (իտալ․՝ Սուրբ Նիկոլաս Տոլենտինացին Սալուստի պարտեզում), եկեղեցի Հռոմում։ Թե՛ Մելքիորիի, թե՛ Վենուտիի ուղեցույցներում այն հիշատակվում է որպես San Niccolò di Tolentino, իսկ ուրիշ տեղերում Capo le Case։ Այն Հայաստանի երկու հռոմեական ազգային եկեղեցիներից մեկն է։ Եկեղեցին կառուցվել է 1599 թվականին ավգուստինյանների համար և ի սկզբանե նվիրված է եղել 13-րդ դարի ավգուստինյան վանական Սուրբ Նիկոլաս Տոլենտինացուն (կոչվում է նաև San Niccolò կամ Nicolò da Tolentino)։


== Պատմություն ==
Հռոմի հայկական կաթոլիկ եկեղեցին վերանորոգվել է 1614-1620 թվականներին Կառլո Բուտիի և Մարտինո Լոնգիի կողմից՝ Պամֆիլինների ընտանիքի հովանավորությամբ։ 1654 թվականից սկսած, կրկին Պամֆիլինների հովանավորությամբ, եկեղեցին վերակառուցվել է Ալեսսանդրո Ալգարդիի հիմնական ուսանողներից մեկի՝ Ջովանի Մարիա Բարատտայի նախագծով։ 1883 թվականին եկեղեցին Հայրապետական ​​հայկական վարժարանին է հանձնվել Հռոմի պապ Լեո XIII-ի կողմից։ Հայ կաթոլիկ եկեղեցին լիակատար հաղորդակցության մեջ է Հռոմի կաթոլիկ եկեղեցու հետ։


== Ինտերիեր ==
Սան Ջովաննի Բատտիստայի գլխավոր զոհասեղանը պատկանում է Բաչիչիոյին։ Մադոննայի քանդակը մանկան հետ, որն առաջարկում է հրաշագործ հաց Սուրբ Նիկոլասին, Սուրբ Ավգուստինին և Սուրբ Մոնիկային գլխավոր խորանի վրա, ավարտվել է Դոմենիկո Գվիդիի կողմից։ Գլխավոր զոհասեղանը կառուցվել է Ալգարդի նախագծով։
Աջ կողմում գտնվող առաջին մատուռն ունի Ֆիլիպո Լաուրենցիի Սուրբ Նիկոլաս Բարիի պատկերը (1710 թվական)։
Աջ կողմում գտնվող երկրորդ մատուռում գտնվում է Լազզարո Բալդիի զոհասեղանը։
Աջ կողմի երրորդ մատուռում կա կարդինալ Ֆեդերիկո Լանտե դելլե Ռովերեսի գերեզմանաքարը, որը պատկերել է Պիետրո Պաոլո Բալդինին։
Ձախից երրորդ մատուռը՝ Գավոտտի մատուռը, նախագծվել է 1668 թվականին Պիետրո դա Կորտոնայի կողմից, ով սկսել է որմնանկարը առաստաղի վրա, թեև այն ավարտվել է նրա մահից հետո Չիրո Ֆերրիի կողմից։ Մատուռը նվիրված էր Սավոնայի Մադոննային։
Սուրբ Կույսի՝ Սավոնական Անտոնիա Բոտտեին խորանի մոտ պատկերն ավարտվել է Կոզիմո Ֆանչելլին, Իսկ Սուրբ Հովսեփի՝ Էրկոլե Ֆերատայի և Սուրբ Հովհաննես Մկրտչի արձանները՝ Անտոնիո Ռագգիի կողմից։
Ձախ կողմում գտնվող երկրորդ մատուռը՝ Բուրատի մատուռը, նախագծվել է Ջովանի Բատիստա Մոլան՝ Պեր Ֆրանչեսկո Մոլայի հայրը։
Աջ կողմում գտնվող առաջին մատուռը Սուրբ Ֆիլիպ Ներին է, որը նկարել է Քրիստոֆարո Կրեոն։
Գմբեթը ութանկյուն է՝ ութ պատուհաններով։ Գմբեթը որմնանկարված է (1643) Պիետրո Պաոլո Բալդինիի կողմից և պատկերում է չորս կին հրեշտակ, որոնք խորհրդանշում են ավգուստինյան կարգի չորս հիմնական առաքինությունները. մաքրաբարոյություն, խոնարհություն, աղքատություն և հնազանդություն։ Կա նաև ֆրեսկո, որը պատկերում է Ջովաննի Կոլիի և Ֆիլիպպո Գերարդիի Սուրբ Նիկոլաս Տոլենտինացու փառքը։


== Ծանոթագրություններ ==
Իրինա Հովակիմյան

Իրինա Ռուբենի Հովակիմյան (օգոստոսի 8, 1945(1945-08-08), Գորիս, Հայկական ԽՍՀ, ԽՍՀՄ), հայ ճարտարագետ-էլեկտրամեխանիկոս, տնտեսագետ, տնտեսագիտության դոկտոր (1999), ՌԴ և ՀՀ պրոֆեսոր (2000), ՀՀ գիտության վաստակավոր գործիչ (2007)։


== Կենսագրություն ==
1966 թվականին ավարտել է Երևանի պոլիտեխնիկական ինստիտուտը։ 2000 թվականից եղել է «Նեյտրոն» ԳԱՄ-ի փոխտնօրեն, 1987 թվականից միաժամանակ դասախոսում է Երևանի բուհերում։ 2000 թվականից էկոլոգիայի և անվտանգության կենսագործունեության միջազգային ԳԱ իսկական անդամ է, 
2004 թվականից՝ Հայաստանի տեխնոլոգիական ակադեմիայի իսկական անդամ,փոխնախագահ,Հայաստանի Ճարտարագիտական ակադեմիայի իսկական անդամ(2007)։
Աշխատանքները վերաբերում են էլեկտրոնային մեքենաշինության և ռազմական արդյունաբերության կատարելագործման հարցերին։
Մշակել է ճշգրիտ բազմաֆունկցիոնալ մեքենաների ինքնաշխատ ռոտորային և ռոտորա-փոխակրիչային գծերի նախագծման մեթոդներ։


== Անդամակցություն ==
ՀՀ Հանրային Խորհրդի Գիտաարդյունաբերական և ինովացիոն տեխնոլոգիաների ենթահանձնաժողովի նախագահ
ՀՀ արդյունաբերողների միության նախագահության անդամ
Հայ-կազակական միության անդամ։ Գնդապետ, գեներալի խորհրդական


== Մրցանակներ ==
ՌԴ Մ. Լոմոնոսովի անվան ոսկե մեդալ, 2002 թ.
ՌԴ «Գիտնականի Աստղ» շքանշան, 2007 թ.
Վ. Ի. Լենինի 100-ամյակին նվիրված մեդալ (1969 թ.)
Աշխատանքի վետերան (1977 թ.)։
Պատվոգրեր, շնորհակալագրեր։


== Երկեր ==
Մենեջմենթի հիմունքներ։ (Ուսումնական ձեռնարկ), Երևան։ Գրիգոր Տաթևացի, 2006 թ.։
Ֆունկցիոնալ արժեքային վերլուծություն։ Ուս. ձեռնարկ, Երևան։ Ա. հ, 1995 թ.։
Технико-экономическое обоснование выбора оптимальных вариантов технических решений, Е., 1999.
Функционально-стоимостный анализ в проектирования специального технологического оборудования, Е., 1997.
Մարքեթինգային հաղորդակցություն և գավազդ։ Ուսումնական ձեռնարկ։ Երևան, ՀՀ ԳԱԱ, 2016 թ..
Հարյուր գիտական աշխատություն


== Ծանոթագրություններ ==


== Արտաքին հղումներ ==
The National Academy of Sciences of Armenia, International Research and Educational Center, Irina Hovakimyan, Doctor Professor(չաշխատող հղում)


== Աղբյուրներ ==
Գորիսի Հանրագիտարան,Երևան.ՎԱՎ-Պրինտ,2008
Ականավոր գործիչներ,նշանավոր դեմքեր, արժանավոր զավակներ։Երևան,Հրազդան,2003
Энциклопедия.Санкт-Петербург,МАНЭБ,2007.
Քեյփ Փոյնթ

Քեյփ Փոյնթ, հրվանդան Կապի թերակղզու հարավարևելյան անկյունում, լեռնային գեղատեսիլ տարածք, որը հյուսիսից-հարավ մոտ 30 կիլոմետր ձգվում է Աֆրիկա մայրցամաքի Հարավաֆրիկայան Հանրապետության ամենահարավարևմտյան ծայրակետում։ Թեյբլ լեռը և Քեյփթաունը մոտ են գտնվում նույն թերակղզու հյուսիսային եզրին։ Հրվանդանը գտնվում է 34°21′26″ հվ. լ. 18°29′51″ ավ. ե., մոտ 2,3 կմ արևելք և մի փոքր հյուսիս Բարեհուսո հրվանդանից հարավարևմտյան անկյունից։ Թեև այս երկու ժայռոտ հրվանդանները շատ հայտնի են, ըստ էության, դրանցից ոչ մեկը Աֆրիկյան մայրցամաքի ամենահարավային կետը չէ. այն Քեյփ Ագուլիյաշն է, մոտավորապես 150 կիլոմետր դեպի հարավ-արևելք։ Քեյփ Փոյնթը փակ է լինում Սուրբ ծննդի, Նվերների օրերին և Ամանորին։ Բաց է լինում ժամը 6:00-18:00։


== Գագաթներ ==
Քեյփ Փոյնթի գագաթն ավելի բարձր է, քան Բարեհուսո հրվանդանինը։ Խիտ ավազաքարե (Թեյբլ լեռան ավազաքար) լեռնաշղթան, որը ծովի մակարդակից բարձրանում է Քեյփ Փոյնթից, վերածվում է երկու գագաթների։ Գլխավոր գագաթը գերազանցում է հորիզոնի գիծը, ավելի փոքր գագաթը մոտ 100 մ հարավ է։ Բարձր գագաթի վրա է գտնվում հին փարոսը։ Թռչող հոլանդացի ֆունիկուլյորը (Flying Dutchman Funicular) կայանատեղիից շարժվում է հյուսիսից դեպի վեր մինչև հին փարոսի մակարդակից մի փոքր ներքև։ Երկաթուղու վերջից երկրորդ ճանապարհը տանում է դեպի ցածր գագաթ։


== Փարոս ==

Նոր փարոսը գտնվում է ցածր բարձրության վրա (ծովի մակերևույթից 87 մետր բարձրության վրա) երկու պատճառով. առաջինը՝ 34°21′12″ հվ. լ. 18°29′25″ ավ. ե. տեղայնքի հին փարոսը (ծովի մակերևույթից 262 մետր բարձրության վրա) արևելքից եկող նավերը նկատում էին «չափազանց շուտ» և շատ էին մոտենում, երկրորդը՝ մառախլապատ պայմանները հաճախ գերազանցում են բարձր մակարդակին և հին փարոսը անտեսանելի էր դառնում։ 1911 թվականի ապրիլի 18-ին պորտուգալական SS Lusitania նավը Քեյփ Փոյնթից հարավ 34°23′22″ հվ. լ. 18°29′23″ ավ. ե. վերը նշված պատճառով խորտակվել է Bellows Rock-ի մոտ։
Նոր փարոսը, որը տեղակայված է 34°21′26″ հվ. լ. 18°29′49″ ավ. ե., արևմուտքից եկող նավերի համար տեսանելի չէ, քանի դեռ նրանք հարավում ապահով տարածության վրա չեն։ Քեյփ Փոյնթի նոր փարոսի լույսը Հարավաֆրիկյան ափի ամենաուժեղ լույսն է 63 մղոն շառավղով և յուրաքանչյուր առկայծմամբ՝ 10 մեգականդելա հզորությամբ։


== Արտաքին հղումներ ==
Western Cape Tourist Attractions, The Cape Point
Տարածաչափություն

Տարածաչափություն, տարրական երկրաչափության բաժին, որն ուսումնասիրում է տարածական պատկերների հատկությունները, ի տարբերություն հարթաչափության, որն ուսումնասիրում է հարթության մեջ գտնվող պատկերների հատկությունները։
Ալեքսեյ Գերման Կրտսեր

Ալեքսեյ Ալեքսեևիչ Գերման (Ալեքսեյ Գերման Կրտսեր, ռուս.՝ Алексей Алексеевич Герман, Алексей Герман-младший, սեպտեմբերի 4, 1976(1976-09-04), Լենինգրադ, ՌԽՖՍՀ, ԽՍՀՄ), ռուս կինոռեժիսոր և սցենարիստ։ Ալեքսեյ Գերմանի ոճն առանձնանում է համայնապատկերի ձգտումով և խորքային միզանսցենարներով, ինչպես նաև վիզուալ մշակույթով, որը հաճախ գերիշխում է իմաստի նկատմամբ։


== Կենսագրություն ==
Ալեքսեյ Գերմանը ծնվել է 1976 թվականի սեպտեմբերի 4-ին Լենինգրադում, կինոռեժիսոր Ալեքսեյ Յուրևիչ Գերմանի և սցենարների հեղինակ Սվետլանա Կարմալիտայի ընտանիքում։ Գրող Յուրի Գերմանի թոռն է։
2001 թվականին ավարտել է ՎԳԻԿ-ի ռեժիսուրայի ֆակուլտետը (Սերգեյ Սոլովյովի և Վալերի Ռուբինչիկի արվեստանոց), աշխատել է «Լենֆիլմ» կինոստուդիայում։
Ալեքսեյ Գերման ավագը հեռուստահարցազրույցում հայտարարել է, որ Գերման կրտսերը մինչև իր առաջին «Վերջին գնացքը» ֆիլմը նկարահանել է նաև հանրությանը անհայտ մեկ այլ ֆիլմ։ 2015 թվականին Ալեքսեյ Գերման կրտսերի «Էլեկտրական ամպերի տակ» ֆիլմը մասնակցել է Բեռլինի կինոփառատոնի մրցութային ծրագրին։ Ֆիլմն արժանացել է «Արծաթե արջի» կինոարվեստի բնագավառում ունեցած ակնառու նվաճումների համար (կինոօպերատորներ Եվգենի Պրիվին և Ալեքսանդր Միխալչուկ)։
2018 թվականին թողարկվել է նրա «Դովլաթով» ֆիլմը, որը պատմում է գրող Սերգեյ Դովլաթովի կյանքի մի քանի օրերի մասին 1971 թվականին։ Դրանից հետո ռեժիսորը սկսել է աշխատել «Օդ» ֆիլմի վրա, որը պատմում է Հայրենական մեծ պատերազմի ժամանակ խորհրդային օդաչուների ցուցաերած սխրանքների մասին։


== Ֆիլմագրություն ==


== Մրցանակներ և անվանակարգեր ==
Մրցանակներ«Նիկա» մրցանակ «Տարվա հայտնություն» անվանակարգում – 2003 («Վերջին գնացքը»)
Վենետիկի կինոփառատոնի Լուիջի Դե Լաուրենտիսի մրցանակ (հատուկ հիշատակում),  2003 («Վերջին գնացքը»)
«Նիկա» մրցանակ ռեժիսորի լավագույն աշխատանքի համար – 2005 («Garpastum»)
«Նիկա» մրցանակ ռեժիսորի լավագույն աշխատանքի համար – 2008 («Թղթե զինվոր»)
Վենետիկի կինոփառատոնի «Արծաթե առյուծ» մրցանակ ռեժիսորի լավագույն աշխատանքի համար – 2008 («Թղթե զինվոր»)
Ասիա-խաղաղօվկիանոսյան տարածաշրջանի կինոակադեմիայի մրցանակ (Asia Pacific Screen Awards) «նվաճումներ ռեժիսուրայի բնագավառում» անվանակարգում – 2017 («Էլեկտրական ամպերի տակ»)
Գատչինայի «Գրականություն և կինո» կինոփառատոնի մրցանակ լավագույն ռեժիսուրայի համար – 2018 («Դովլաթով»)
«Պատուհան դեպի Եվրոպա» կինոփառատոնի մրցանակ «Կինոարվեստում ունեցած ավանդի համար» – 2021:ԱնվանակարգերՎենետիկի կինոփառատոնի «Ոսկե առյուծ» – 2005 («Garpastum»)
Վենետիկի կինոփառատոնի «Ոսկե առյուծ» – 2008 («Թղթե զինվոր»)
«Ոսկե արծիվ» մրցանակ ռեժիսորի լավագույն աշխատանքի համար – 2008 («Թղթե զինվոր»)


== Ծանոթագրություններ ==


== Արտաքին հղումներ ==
Аркус Л․։ «Алексей Герман-младший»։ Проект «Чапаев» журнала «Сеанс»։ Վերցված է 2020-05-02  
Ալեքսեյ Գերմանի մասին հոդվածներ «Сеанс» ամսագրի կայքում
Անպատեհ գտածո

Անպատեհ գտածո (անգլ.՝ out-of-place artifact), անսովոր կամ առաջին հայացքից անհավատալի վայրում գտնված պատմական, հնագիտական կամ հնէաբանական հետաքրքրություն ներկայացնող օբյեկտ։ Տվյալ եզրը շրջանառության մեջ է մտցրել ամերիկացի բնախույզ և կրիպտոզոոլոգ  Այվեն Թ. Սանդերսոնը և այն այժմ կիրառվում է ինչպես գիտության (օրինակ` Դելիի երկաթե սյուն) , այդպես էլ կեղծ գիտության կողմից հետազոտվող օբյեկտների լայն շրջանակի վերաբերյալ։

Որոշ
		
		
		
		
		
		
		
		
		


== Գրականություն ==
Childress, David Hatcher (2000)։ Technology of the Gods: The Incredible Sciences of the Ancients։ Adventures Unlimited Press։ ISBN 0-932813-73-9 
Hapgood, Charles H. (1979)։ Maps of the Ancient Sea Kings: Evidence of Advanced Civilization in the Ice Age։ New York: Dutton։ ISBN 0-525-47606-7 
Brophy, Thomas G. (2002)։ The Origin Map: Discovery of a Prehistoric, Megalithic, Astrophysical Map and Sculpture of the Universe։ Writers Club Press։ ISBN 0-595-24122-0 
Noorbergen, Rene (2001)։ Secrets of the Lost Races: New Discoveries of Advanced Technology in Ancient Civilizations։ Teach Services։ ISBN 1-57258-198-0 


== Ծանոթագրություններ ==


== Տես նաև ==
հնէագտածոներ
հնէակոնտակտ


== Արտաքին հղումներ ==
Մայքլ Քրեմո, Ռիչարդ Լեսլի Թոմփսոն Մարդկանության անհայտ պատմությունը. արգելված հնագիտություն Archived 2009-07-10 at the Wayback Machine.
Չբացահայտված բրածո օբյեկտ. Այլընտրանքային պատմության լաբորատորիա Archived 2014-03-26 at the Wayback Machine.
Գուդլանկուր լե Պիեռպոն

Գուդլանկուր լե Պիեռպոն (ֆր.՝ Goudelancourt-lès-Pierrepont), կոմունա Ֆրանսիայում, Պիկարդիա մարզի Էնա գավառում։ Մտնում է Գինիկուր կանտոնի կազմի մեջ։ Հանդիսանում է Լան շրջանի կոմունա։ Փոստային ինդեքս՝ 02210:
Համայնքի INSEE կոդ՝ 02350։


== Բնակչություն ==
Համայնքի բնակչությունը 2010 թվականին կազմում էր 142 մարդ։


== Տնտեսություն ==
2010 թվականի տվյալներով՝ աշխատունակ տարիքի 90 մարդկանցից (15-64 տարեկան) 58-ը տնտեսապես ակտիվ էին, 32-ը՝ ոչ ակտիվ (ակտիվության ցուցանիշը՝ 64,4 %, 1999 թվականին եղել է 69,7 %)։ 58 աշխատունակ բնակիչներից 47-ը աշխատում էին (24 տղամարդ և 23 կին), անաշխատանք էին 11-ը (7 տղամարդ և 4 կին)։ 32 անգործունակ մարդկանցից 7-ը աշակերտներ կամ ուսանողներ էին, 15-ը՝ թոշակառու, 10-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Գուդլանկուր լե Պերպոն (ֆր.)
Դիրա (Խարզանի գավառ)

Դիրա, գյուղ Արևմտյան Հայաստանում, Բիթլիսի վիլայեթի Խարզանի գավառակում։ Գտնվում էր Նահիբանի գյուղախմբում։


== Անվան ստուգաբանություն ==
Դիրա անվանումը համապատասխանում է հնագուն Նաիրիի Դիրա երկրի անվանմանը։


== Պատմություն ==
1895 թվականին գյուղն ավերվեց թուրքերի կողմից։ Բնակչության մեծ մասը բնաջնջվեց, իսկ ողջ մնացածները բռնի մուսուլմանացվեցին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Եգյանա Ախունդովա

Եգյանա Ասքեր ղիզի Ախունդովա (ադրբ.՝ Yeganə Əsgər qızı Axundova, մայիսի 22, 1960(1960-05-22), Շաքի, Ադրբեջանական ԽՍՀ, ԽՍՀՄ), ադրբեջանցի դաշնակահար, կոմպոզիտոր և ուսուցիչ, Ադրբեջանի ժողովրդական արտիստ (2012)։


== Կենսագրություն ==
Եգյանա Ախունդովան ծնվել է 1960 թվականի մայիսի 22-ին Շաքիում։ 1983 թվականին ավարտել է Ու. Հաջիբեկովի անվան Ադրբեջանի պետական կոնսերվատորիան (ներկա Բաքվի երաժշտական ակադեմիա)։ 1985 թվականին սովորել է Մոսկվայի կոնսերվատորիայում՝ պրոֆեսոր Նաումովի դասարանում։
Ախունդովայի երգացանկը ներառում է տարբեր ոճերի և դարաշրջանների երաժշտություն (Յոհան Սեբաստիան Բախ, Լյուդվիգ վան Բեթհովեն, Վոլֆգանգ Ամադեուս Մոցարտ, Ֆրեդերիկ Շոպեն, Ռոբերտ Շուման, Ֆերենց Լիստ, Կլոդ Դեբյուսի, Ֆրանսիս Պուլենկ, Սերգեյ Ռախմանինով, Սերգեյ Պրոկոֆև, Դմիտրի Շոստակովիչ և այլք), ներառյալ ադրբեջանցի կոմպոզիտորների ստեղծագործությունները (Ուզեիր Հաջիբեկով, Կարա Կարաև, Ֆիքրեթ Ամիրով, Սոլթան Հաջիբեկով, Արիֆ Մելիքով և այլք)։ Նա ելույթ է ունեցել Բուդապեշտի «Duna Palota» (Հունգարիա), «Royal Filarmonic» (Մեծ Բրիտանիա), Ստամբուլի (Թուրքիա) Իսրայելի, Յոհանեսբուրգի, Վիեննայի պալատի և այլ նվագախմբերի հետ։
1984 թվականից աշխատում է Ադրբեջանի կոնսերվատորիայում՝ որպես դաշնամուրի մասնագիտության ուսուցիչ, 2003 թվականից՝ դոցենտ, 2005 թվականից՝ միջազգային հարաբերությունների գծով պրոռեկտոր, 2009 թվականից՝ պրոֆեսոր։


== Ծանոթագրություններ ==
Նովոալեկսանդրովկա (գյուղ, Բելոգորսկի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка, Ղրիմի թաթարերեն՝ Novoaleksandrovka), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։
2001 թվականի տվյալներով Նովոալեկսանդրովկա գյուղում բնակվում էր 33 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեսակարար ջերմունակություն

Տեսակարար ջերմունակություն, միավոր զանգվածի ջերմունակություն։ Տեսակարար ջերմունակությունը հավասար է ջերմունակության և զանգվածի հարաբերությանը։ Ֆիզիկական մեծություն է ,որը ցույց է տալիս, թե որքան ջերմաքանակ է անհրաժեշտ մեկ կիլոգրամ նյութը մեկ աստիճանով տաքացնելու համար։ Միավորների Միջազգային Համակարգում (ՄՀ) չափվում է  Ջ/(կգ·Կ) (ջոուլ բաժանած կիլոգրամ անգամ կելվին) միավորով։ Երբեմն օգտագործվում է արտահամակարգային միավոր կալ/(կգ․°C) և այլն։
Տեսակարար ջերմունակությունը սովորաբար նշանակովում է c կամ С ՝ հաճախ ինդեքսով։
Տեսակարար ջերմունակության արժեքի վրա ազդում է նյութի սկզբնական ջերմաստիճանը և այլ ջերմադինամիկական պարամետրերից։ Օրինակ․ջրի ջերմունակության հաշվումը կտա տարբեր արդյունէներ,եթե չափեն այն 20 կամ 60 աստիճանում։ Տարբեր կստացվի նաև այն դեպքերում, երբ չափվում է ջերմունակությունը հաստատուն ճնշման, ջերմաստիճանի կամ ծավալի դեպքում։
Տեսակարար ջերմունակության հաշվման բանաձևն է․

  
    
      
        c
        =
        
          
            Q
            
              m
              Δ
              T
            
          
        
        ,
      
    
    {\displaystyle c={\frac {Q}{m\Delta T}},}
  որտեղ

c - տեսակրար ջերմունակությունն է․
Q - տաքացման ընթացքում մարմնի ստացած (կամ հովանալիս շրջապատին տված) ջերմության քանակն է․
m - տաքացվող (կամ հովացող) մարմնի զանգվածն է․
ΔT — Վերջնական և սկզբնական ջերմաստիճանների տարբերությունն է։ֆորտնայտՔանի որ, տեսակարար ջերմունակությունը կախված է ջերմաստիճանից, ապա ավելի ճիշտ է օգտվել անվերջ փոքր 
  
    
      
        δ
        T
      
    
    {\displaystyle \delta T}
   և 
  
    
      
        δ
        Q
      
    
    {\displaystyle \delta Q}
  -ով բանաձևից․

  
    
      
        c
        (
        T
        )
        =
        
          
            1
            m
          
        
        
          
            
              δ
              Q
            
            
              δ
              T
            
          
        
        .
      
    
    {\displaystyle c(T)={\frac {1}{m}}{\frac {\delta Q}{\delta T}}.}
  


== Որոշ նյութերի տեսակարար ջերմունակության աղյուսակ ==
Ներկայացված են նյութերի տեսակարար ջերմունակությունները՝ հաստատուն ճնշման դեպքում։


== Տես նաև ==
Ջերմունակություն
Ծավալային ջերմունակություն
Մոլային ջերմունակություն
Թաքնված ջերմաքանակ
Իդեալական գազի ջերմունակություն
Հալման տեսակարար ջերմություն


== Ծանոթագրություն ==


== Գրականություն ==
Таблицы физических величин. Справочник, под ред. И. К. Кикоина, М., 1976.
Савухин Д. В. Общий курс физики. — Т. II. Термодинамика и молекулярная физика.
Лифшиц E. М. Теплоёмкость // под. ред. А. М. Прохорова Физическая энциклопедия. — М.: «Советская энциклопедия», 1998. — Т. 2.
Թեյլոր շրջան (Արևմտյան Վիրջինիա)

Անվան այլ կիրառումների համար տե՛ս՝ Թեյլոր շրջան (այլ կիրառումներ)Թեյլոր շրջան (անգլ.՝ Taylor County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 448 կմ² է, բնակչությունը՝ 16, 895 մարդ (2010 թ. տվյալներով)։ Շրջկենտրոնն է Գրաֆթոն բնակավայրը։ Կազմավորվել է 1844 թ.։


== Ծանոթագրություններ ==
Պերեմոգա (ավան, Բաշտանկայի շրջան)

Անվան այլ կիրառումների համար տե՛ս՝ ՊերեմոգաՊերեմոգա (ուկրաիներեն՝ Перемога), ավան Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1924 թվականին։
2001 թվականի տվյալներով Պերեմոգա ավանում բնակվում էր 458 մարդ։ Բնակավայրը զբաղեցնում է 0,61 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալկասար դե Սան Խուան (քաղաք)

Ալկասար դե Սան Խուան  (իսպ.՝ Alcázar de San Juan), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Կամպո դե Սան Խուան շրջանի կազմի մեջ։ Տարածքը՝ 666 կմ2։ Բնակչությունը՝ 31120 (2010 թվականին)։ Հեռավորությունը վարչական կենտրոնից՝ 90 կմ։


== Պատկերասրահ ==

		
		
		
		
		
		
		
		
		
		
		
		


== Արտաքին հղումներ ==
Ayuntamiento de Alcázar de San Juan
Alcázar de San Juan en Google Maps
Alcázar de San Juan en Geonames
Vídeo Timelapse de Alcázar de San Juan (Trailer)
Oficina de turismo de Alcázar de San Juan
Patronato de cultura de Alcázar de San Juan
Directorio de Alcázar de San Juan
Información general sobre la localidad Archived 2008-12-19 at the Wayback Machine.
Archivo histórico digitalizado de la parroquia de Santa María(Իսպաներեն) Diario de Información de Alcázar de San Juan
Սեփական ապրանքանիշ

Ցանցային ապրանքանիշ, սեփական ապրանքանիշ կամ մասնավոր ապրանքանիշ (անգլ.՝ private label), ապրանքանիշ, որի սեփականատերը մանրածախ ցանցն է (սուպերմարկետ, հիպերմարկետ)։


== Նկարագրություն ==
Ստեղծելով մասնավոր ապրանքանիշ՝ կազմակերպությունը ստանում է մեծ վերահսկողություն արտադրության, ապրանքի որակի, գնագոյացման և բաշխման վրա։
Խանութների սեփական ապրանքանիշների ապրանքատեսակները 30%-ով էժան են, քան մյուսները։ Վաճառքի վայրում ապրանքի առաջխաղացման բավարարության հաշվին գովազդի և մարքեթինգի ցածր ծախսերը զգալիորեն նվազեցնում են ապրանքի ինքնարժեքը։ Հետևաբար, սեփական ապրանքանիշների ապրանքների գինն ավելի ցածր է, քան այլ ապրանքանիշների նմանատիպ ապրանքները։
Շատ դեպքերում անկախ գործարանների հզորություններն օգտագործվում են ապրանքանիշներով ապրանքներ արտադրելու համար։
Մասնավոր ապրանքանիշները ստեղծվում են որոշակի մանրածախ ցանցի գնորդների սեգմենտում, և լսարանին լավ ճանաչելու շնորհիվ ընկերությունն ավելի ճկուն է արձագանքում սպառողների պահանջներին։
2000-ական թվականների կեսերի տվյալներով՝ համաշխարհային շուկայում մասնավոր ապրանքանիշների մասնաբաժինն աճել է։ ACNielsen հետազոտական ընկերությունը, վերլուծելով աշխարհի 38 շուկայի առևտրի 14 ճյուղի 80 դիրք, եզրակացրել է, որ 2005 թվականին բոլոր վաճառքների 17%-ը բաժին է ընկել մասնավոր ապրանքանիշների արտադրանքի վաճառքին։ 2003 թվականի նույն ցուցանիշը կազմել է 15%։ Արտադրողների մասնավոր ապրանքանիշները 2007 թվականի դրությամբ կազմել են 5%, համաշխարհային շուկայում մասնավոր ապրանքանիշների մասնաբաժնի միջին ցուցանիշը կազմել է 17%, սակայն առանձին երկրներում այն զգալիորեն ավելի բարձր է։


== Ազգային տարբերություններ ==
Եվրոպայում առևտրային ցանցերն իրավունք ունեն իրացնելու այն ապրանքը, որի վրա որպես արտադրողի ֆիրմայի անվանում և հասցե նշված են միայն առևտրային ցանցի տվյալները։
Ռուսաստանում և Ուկրաինայում սպառողների իրավունքների պաշտպանության մասին օրենքների համաձայն՝ անկախ այն բանից, թե ինչ ապրանքային նշանի տակ է վաճառվում ապրանքը, փաթեթավորման վրա պետք է նշվեն ապրանքի իրական արտադրողի հետ կապի անվանումը, հասցեն և կապի միջոցները։


== Բարձրակարգ սեփական ապրանքանիշներ ==
Մանրածախ առևտրի զարգացման ուղղություններից մեկը սեփական բարձրակարգ ապրանքանիշների ստեղծումն է։
Ստեղծելով սեփական բարձրակարգ ապրանքանիշներ՝ մանրածախ ցանցերը տարբերում են իրենց ապրանքները որակով և հակադրում են այն արտադրողի ապրանքանիշի ներքո արտադրվող ապրանքներին։
Օրինակ, Tesco-ն ունի Tesco Finest ապրանքների գիծ, Կանադական Loblaws մանրածախ ցանցը (1050 խանութ)՝ President' s Choice։
Ավելի կարճ լոգիստիկ ցիկլի շնորհիվ հաճախ մանրածախ խանութների պրեմիում բրենդները, հատկապես թարմ սննդամթերքի կատեգորիաներում, վաճառվում են ավելի բարձր գնով, քան ավանդական բրենդները։


== Ծանոթագրություններ ==


== Գրականություն ==
Нирмалья Кумар, Ян-Бенедикт Стенкам Private labels: Новые конкуренты традиционных брендов = Private Label Strategy: How to Meet the Store Brand Challenge. — М.: Альпина Паблишер, 2015. — 256 с. — ISBN 978-5-9614-5369-0
Բագովիցա

Բագովիցա (ուկրաիներեն՝ Баговиця), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Բագովիցա գյուղում բնակվում էր 727 մարդ։ Բնակավայրը զբաղեցնում է 2463 կմ² տարածք։ Բնակչության խտությունը կազմում էր 295,17 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էվելին Ջոնսոն

Էվելին Ջոնսոն(անգլ.՝ Evelyn Bryan Johnson, նոյեմբերի 4, 1909(1909-11-04), Corbin, Կենտուկի, ԱՄՆ - մայիսի 10, 2012(2012-05-10), Morristown, Թենեսի, ԱՄՆ), ամերիկուհի օդաչու, հայտնի ավիակոնստրուկտոր։


== Կենսագրություն ==
Էվելին Ջոնսոնը ծնվել է 1909 թվականին, Կենտուկի նահանգի Քորբին քաղաքում, եղել է Թենեսի Վեսլեյան համալսարանի շրջանավարտ։
Որպես ամենաշատ թռիչքներ կատարած՝ կին նրա անունն  ընդգրկվել  է Գինեսի ռեկորդների գրքում։ Ընդհանուր առմամբ նա օդում անցկացրել է 7 տարի։ Ջոնսոնը թռչել է սովորել 1944 թվականից, երբ մտել է ռազմական ավիացիայի ոլորտ։ Նա այդ ժամանակ եղել է 36 տարեկան և ավարտել է իր օդաչուի կարիերան 2006 թվականին՝ երբ լրացել է նրա 96-ամյակը։
Մի քանի տասնամյակ ավիակոնստրուկտոր է աշխատել ամերիկյան  ավիացիոն դպրոցներում, կրթել է մոտ 3000 օդաչուի, մոտ 9000 օդաչուից ընդունել քննություն։ Կոլեգաներն ու ուսանողները նրան կնքել են «Մայր Թռչուն» մականունը։
Եղել է առաջին կին-օդաչուներից, որը ստացել է օդաչուի վկայական։ Նա նշել է, որ երկու անգամ ինքնաթիռի շարժիչը խափանվել է, բայց նա կարողացել է խուսափել վթարից։

2006 թվականին Էվելին Ջոնսոնը խոշոր ավտովթարի է ենթարկվել, ինչի  հետևանքով բժիշկներն  անդամահատել են նրա ոտքը։
Մահացել է 102 տարեկանում։


== Ծանոթագրություններ ==


== Արտաքին հղումներ ==
Հաղորդագրություն մահվան մասին
Տոռես դե լա Ալամեդա

Տոռես դե լա Ալամեդա  (իսպ.՝ Torres de la Alameda), մունիցիպալիտետ Իսպանիայում, որը մտնում է Մադրիդ ինքնավար համայնքի կազմում գտնվող Մադրիդ պրովինցիայում։ Մունիցիպալիտետը գտնվում է Կուենկա դել Էնարես  շրջանի (կոմարկի) կազմում։ Ըստ 2010 թվականի մարդահամարի տվյալների՝ բնակչությունը 7896 մարդ է։ Զբաղեցնում է 43,8 կմ² մակերես։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Instituto de Estadística de la Comunidad de Madrid > Ficha municipal Archived 2018-01-11 at the Wayback Machine.
Instituto de Estadística de la Comunidad de Madrid > Series estadísticas del municipio Archived 2007-09-30 at the Wayback Machine.
Instituto de Estadística de la Comunidad de Madrid > Nomenclátor Oficial y Callejero
OpenStreetMap
Միգել

Անվան այլ կիրառումների համար տե՛ս՝ Միգել (այլ կիրառումներ)Միգել (իսպաներեն և պորտուգալերեն՝ Miguel), Միքայել անվան իսպանական և պորտուգալական տարբերակը։ Գործածվում է նաև որպես ազգանուն։


== Անունը կրողները ==
Միգել Իցիգսոն•Miguel Itzigson•արգենտինացի աստղագետ
Միգել Իդալգո•Miguel Hidalgo y Castilla•Մեքսիկայի ազգային հերոս
Միգել դե Ունամունո•Miguel de Unamuno Jugo•

Միգել դե Սերվանտես(1547-1616 թթ.)•Miguel de Cervantes Saaverda•իսպանացի գրող
Միգել Վելոզու•Miguel Luis Pinto Veloso•պորտուգալացի ֆուտբոլիստ


== Որպես ազգանուն ==
Լուիս Միգել•Luis Miguel Callero Basteri•մեքսիկացի երգիչ


== Ծանոթագրություններ ==
Ձորագլուխի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Ձորագլուխ գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 19 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(6552) Հիգինսոն

(6552) Հիգինսոն (անգլ.՝ Higginson), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 5-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,667318 ա. մ., առավելագույնը մոտենում է 2,2893 ա. մ. հեռավորության վրա և հեռանում 3,0453 ա. մ.։ Արեգակի շուրջ մեկ ամբողջական պտույտ է կատարում 1591,15 երկրային օրվա ընթացքում, իր ուղեծրով շարժվելով միջինում 0,226252 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6552) Հիգինսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կատար-Սաուդյան Արաբիա պրոքսի հակամարտություն

Կատար-Սաուդյան Արաբիա պրոքսի հակամարտություն (արաբ․՝ الصراع بين المملكة العربية السعودية والمملكة العربية السعودية‎‎), սառը հակամարտություն Պարսից ծոցի համագործակցության խորհրդի անդամ երկու արաբական տերությունների՝ Կատարի և Սաուդյան Արաբիայի միջև։ Կատարի և Սաուդյան Արաբիայի միջև դիվանագիտական հարաբերությունները լարվեցին արաբական գարնան սկզբներին, սակայն վերջիններս հանդիսանալով Ամերիկայի Միացյալ Նահանգների ռազմաքաղաքական դաշնակիցը փորձեցին ամեն կերպ զերծ մնալ պատերազմական գործողությունների սպառնալիքից։ Խնդիրն առավել մեծ ծավալներ ընդունեց այն ժամանակ, երբ Կատարի Արաբական Էմիրությունը վատթարացրեց իր հարաբերությունները նաև արաբական մի շարք այլ պետությունների հետ, որոնք անմիջականորեն հանդիսանում էին Սաուդյան Արաբիայի դաշնակիցները։ Ըստ մի շարք փորձագետների՝ պրոքսի այս հակամարտության խորացման գլխավոր շարժառիթը Կատարի և Իրանի Իսլամական Հանրապետության քաղաքական մերձեցումն էր։ Կարևոր գործոն էր նաև այն, որ Կատարը նախկինում մեղադրվում էր Մուսուլման եղբայրներ ծայրահեղական միավորմանն աջակցելու մեջ։
1995 թվականին Կատարում իշխանության եկավ Համադ բին Խալիֆա ալ-Թանին, ով կարծում էր, որ Կատարը կարող է ապահովել իր անվտանգությունը միայն Սաուդյան Արաբիայի մրցակցի կարգավիճակով։ Կատարը արաբական աշխարհում Միացյալ Նահանգների գլխավոր քաղաքական դաշնակիցներից մեկն է։ Այստեղ է գտնվում Մերձավոր Արևելքում ամենամեծ ամերիկյան ռազմաբազան և ալ-Ուդեյդի ռազմական օդանավակայանը։ 2002-2008 թվականներին պաշտոնական Ռիադը անընդմեջ փորձել է ճնշում գործադրել Կատարի նկատմամբ՝ Դոհայի իր դեսպաններին ետ կանչելով։ Սակայն բոլոր այդ փորձերը պսակվել են անհաջողությամբ։
Երկկողմ լարվածությունը կարող է դիտվել, որպես Սաուդյան Արաբիա-Իրան պրոքսի հակամարտության մի հատված։ Այս հակամարտության վերաբերյալ Սաուդյան Արաբիայի համախոհների դիրքորոշումը հասկանալու համար կարելի է դիտարկել Արաբական Միացյալ Էմիրությունների պնդումները։

Ներկայումս, Սաուդյան Արաբիայի հետ պրոքսի հակամարտության շրջանակում Կատարի զինված ուժերը միջամտում են Եմենի և Սիրիայի քաղաքացիական պատերազմներին, ինչպես նաև Մերձավոր Արևելքի հակաահաբեկչական գործողություններին։ 2017 թվականին Սաուդյան Արաբիան, Արաբական Միացյալ Էմիրությունները, Բահրեյնը, Եգիպտոսը, Սուդանը, Մալդիվները, Մավրիտանիան, Մավրիկիոսը, Սենեգալը, Ջիբութին, Կոմորոսը, Հորդանանը, Լիբիան և Եմենը խզեցին դիվանագիտական հարաբերությունները Կատարի հետ,․ տասնյակ երկրներ էլ կրճատեցին այդ հարաբերությունները՝ Դոհայից ետ կանչելով իրենց արտակարգ և լիազոր դեսպաններին։ Կատարի պաշտպանության նախարար Խալիդ բին Մուհամմադ ալ-Աթեթիան շրջափակումն անվանեց արյունահեղ պատերազմի կոչ, իսկ Կատարի ֆինանսների նախարարը փոխադարձ հայտարարությամբ նշեց, որ Կատարը բավականին հարուստ է շրջափակմանը դիմակայելու համար։ 2017 թվականի օգոստոսի 24-ին պաշտոնական Դոհան հայտարարեց, որ կվերականգնի լիարժեք դիվանագիտական հարաբերությունները շիա Իրանի հետ։


== Ծանոթագրություններ ==
Բոկա (երաժիշտ)

Բորիս Արկադիի Դավիդյան (առավել հայտնի է Բոկա անունով, ապրիլի 28, 1949(1949-04-28), Բաքու, Ադրբեջանական ԽՍՀ, ԽՍՀՄ - հուլիսի 20, 2020(2020-07-20), Լոս Անջելես, Կալիֆոռնիա, ԱՄՆ), խորհրդահայ երգիչ, հեղինակ-կատարող։


== Կենսագրություն ==
Բորիս Դավիդյանը ծնվել է Բաքու քաղաքում։ Հայրը եղել է պատերազմի մասնակից, որի ավարտից հետո աշխատանքի է անցել գործարանում, մայրը՝ Մարգարիտան եղել է կենսաբան, մահացել է վաղ տարիքում։
Բորիսը վաղ տարիքից հետաքրքրվել է երաժշտությամբ, բակերում և շենքերի մուտքերում նվագել է կիթառ և երգել տարբեր երգեր, որը դուր է եկել շատերին։ Նրա երաժշտական կարիերայի վրա մեծ ազդեցություն է ունեցել հայրը, որը նվագել էր մանդոլին և դեռ պատերազմի տարիներից գիտեր շատ երգեր։


== Կարիերա ==
Բորիսը սովորել է Տաշքենդի մեքենաշինական ինստիտուտում, առաջին ալբոմը ձայնագրել է 1972 թվականին։ Նա և իր երաժիշտ ընկերները հաճախ են ելութներ ունեցել տարբեր տեսակի խնջույքներում։ 1973-1974 թվականներին Բոկան աշխատում էր գիշերները՝ ձայնագրելով իր երգերը Թբիլիսիի «Մելոդիա» ձայնագրման ստուդիայում։ 1987 թվականին Բոկան ապրում է Մոսկվայում և երգել «Պոմիդոր» ռեստորանում։ 1988 թվականին ձայնագրել է «Դոլյա վարավսկայա» ալբոմը։
1996 թվականի սկզբին Բոկան իր ընտանիքի հետ ապրել է Երևանում, այնուհետև տեղափոխվել է Մոսկվա, որտեղից էլ՝ ԱՄՆ։
Բոկան երկար տարիներ ելույթ է ունեցել այնպիսի երաժիշտների հետ, ինչպիսիք են՝ Ալեքսանդր Բաղդասարովը (կլառնետ), Համլետ Գալուստյանը, Սուրեն Քերանյան (ստեղնաշարերային գործիքներ), Իգոր Սաֆարովը, Գեորգի Ագաբոպովը (մահացել է 1995 թվականին)։ Բոկայի մտերիմ ընկերիներից է եղել Յուրի Վարդանյանը, որին պատվին երաժիշտը երգ է գրել։
Համերգային ելույթներով հանդես է եկել Ավստրիայում, Թուրքիայում, Ռուսաստանում և այլ երկրներում։
Մահացել է Լոս Անջելեսում 2020 թվականի հուլիսի 20-ին՝ թոքերի երկարատև հիվանդությունից հետո։ Բորիսը կին ու երեխաներ ուներ ՝ որդի և երկու դուստր, ինչպես նաև չորս թոռ, որոնցից մեկը երգիչ Ժոկան է։


== Սկավառակագրություն ==
Первый концерт (1972)
Второй концерт (1973)
Третий концерт (1974)
Четвёртый концерт в Баку (1979)
Пятый концерт «Опять в Тбилиси» (1981)
Шестой концерт (1982)
Доля воровская (1988)
Կարոտ (1993)
Воспоминание (1995)
Привет из Америки (1996)
Для всех друзей (1997)
Мам, я твой сын… (2002)
Мой отец (2003)
Моя доля (2007)
Мой город (2008)
Цена жизни (2011)
Жить и любить (2016)


== Ֆիլմագրություն ==
Սրիկա (1988)
Օդի տաճար (1989)


== Ծանոթագրություններ ==
Հաց (այլ կիրառումներ)

Հաց, կարող է վերաբերել՝

Հաց - առաջին անհրաժեշտության սննդամթերք, որը պատրաստվում է հացահատիկների ալյուրից ստացված խմորից և երբեմն նաև այլ հավելյալ բաղադրիչներից
Հաց - քանդակ Մոսկվայի Լենինգրադյան պողոտայի «Բարեկամություն» («Дружба») զբոսայգում
Հաց - 1971 թվականին «Երևան» կինոստուդիայի նկարահանած ֆիլմ
Լուսարձակ (սարք)

Անվան այլ կիրառումների համար տե՛ս՝ Լուսարձակ (այլ կիրառումներ)
Լուսարձակ, հեռավոր գործողության լուսավորման սարք, որն իր օպտիկական համակարգով (հայելիներ կամ ոսպնյակներ) լույսն ուղղում է տարածական սահմանափակ անկյունով։
Լուսարձակներում օգտագործվում են հատուկ լուսարձակային և ընդհանուր օգտագործման շիկացման և գազապարպման լամպեր։
Օգտագործում են բաց տարածությունները, հեռավոր օբյեկտները, շենքերի ճակատները լուսավորելու, լուսային ազդանշաններ հաղորդելու համար, կինոտեխնիկայում ևն


== Պատկերասրահ ==
Լուսարձակներով լուսավորված գիշերային Երևանը՝
(6400) Գեորգալեքսանդեր

(6400) Գեորգալեքսանդեր (անգլ.՝ Georgealexander), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 10-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 3,014045 ա. մ., առավելագույնը մոտենում է 2,538 ա. մ. հեռավորության վրա և հեռանում 3,4901 ա. մ.։ Արեգակի շուրջ մեկ ամբողջական պտույտ է կատարում 1911,27 երկրային օրվա ընթացքում, իր ուղեծրով շարժվելով միջինում 0,188356 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6400) Գեորգալեքսանդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրիկնարատ (գյուղ, Միյակինսկի շրջան)

Կրիկնարատ (ռուս.՝ Крыкнарат, բաշկիրերեն՝ Ҡыркнарат), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կասր բանտի թանգարան

Կասր բանտի թանգարան (պարսկերեն՝ موزه‌ زندان قصر muze-ye zendān-e qasr), պատմական համալիր Իրանի Թեհրան քաղաքում։
Սկզբնապես անվանվել է Կասր բանտ (زندان قصر zendān-e qasr, "Castle Prison"): Այն Իրանի ամենահին քաղաքական բանտն է, որը հիմա զբոսաշրջիկների առաջ հանդես է գալիս որպես համալիր թանգարան։


== Պատմությունը ==
Կասրը պաշտոնապես կառուցվել է 1790 թվականին Ֆաթհ Ալի Շահ արքայի օրոք։ Դեռևս նրա ժամանակներից բանտի շրջակայքում շատ այգիներ կային, որոնցիցի հիմա միայն անուններն են մնացել։ 1929 թվականին վերակառուցվել է։ Այն  երկրի առաջին քննչական բանտն է, որտեղ կալանավորներն ունեցել են իրավունքներ։   Ռուսական հեղափոխությունից հետո Իրանում բնակություն հաստատած վրացի ճարտարապետ Նիկոլայ Մարկովը վերակառուցել է շենքը, համատեղել քաղաքային արդյունաբերական դիզայնը ավանդական իրանական տարրերի հետ, ինչպիսիք են կավային աղյուսները, որոնք հայտնի են դարձել որպես մարկովյան աղյուսներ։ Այստեղ կարելի է նշել Ահմադ Ահմադի մասին, որը Ռեզա շահի շատ հակառակորդների մահացու ներարկումներ է արել։ Հետագայում, երբ 1941 թվականին անգլո-խորհրդական ուժերը ներխուժեցին Իրան, Ռեզա շահի իշխանությունը տապալվեց։ Նա ձերբակալվեց, իսկ 1943 թվականին՝ մահապատժի ենթարկվեց։
Մոհամմեդ Ռեզա-Շահի իշխանության օրոք խոշտանգումների ու մահապատիժների են ենթարկվել այն բանտարկյալները, որոնք իրենց դժգոհությունն են արտահայտել բանտի ներքին ռեժիմի վերաբերյալ։ 1979 թվականի փետրվարի 11-ին, շուրջ 1000 մարդ ազատատ է արձակվել բանտից։ 1979 թվականի հեղափոխությունից հետո Մոհամադ Ռեզա Փեհլեվիի իշխանության ժամանակ բազմաթիվ քաղաքացիական և ռազմական պաշտոնյաներ ձերբակալվել և մահապատժի են ենթարկվել բանտում, այդ թվում ՝ Նադեր Ջահանբանին և Ամիր Հոսեյն Ռաբին, գեներալ-մայոր Մանուչեր Հոսրոդադը և վարչապետ Ամիր Աբաս Հովեյդան բանտարկվել են Կասրայի բանտում, այնուհետեւ մահապատժի են ենթարկվել Ռեֆախ դպրոցի տանիքի վրա։
Հաջորդ տասնամյակներում բանտը չի օգտագործվել և եղել է անխնամ վիճակում։ Այդ իրավիճակում է եղել մինչև 2005 թվականը, երբ հայտարարվեց համալիր թանգարան։ 2008 թվականին տրվել է տեղական կառավարությանը։ 2012 թվականին վերաբացվել է նախկին բանտային շենքերն ու գրասենյակները վերածվել են հասարակական զբոսայգով շրջապատված համալիրի, որոնցից յուրաքանչյուրը կրում է իր նախկին անվանումը։ Այստեղ իրականացվում են մշակութային միջոցառումներ, Nowrooz  փառատոնը։ Իրանական ուսանողական լրատվական գործակալության տվյալներով՝ 2013 թվականին Կասրը ճանաչվել է երկրի ամենակրեատիվ թանգարանը։


== Պատկերասրահ ==

		
		
		
		
		


== Տես նաև ==
Թեհրանի ազգային այգի
Իրանի ազգային թանգարան


== Ծանոթագրություններ ==
(2818) Յուվենալիս

(2818) Յուվենալիս (անգլ.՝ Juvenalis), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,377194 ա. մ., առավելագույնը մոտենում է 2,0191 ա. մ. հեռավորության վրա և հեռանում 2,7353 ա. մ.։ Արեգակի շուրջ մեկ ամբողջական պտույտ է կատարում 1338,74 երկրային օրվա ընթացքում, իր ուղեծրով շարժվելով միջինում 0,26891 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,96° անկյուն։
Յուվենալիս աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2818) Յուվենալիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (2251)

Ժողավածու (2251), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2251 թվի տակ։ Ձեռագիրը գրվել է 1694-1698 թվականներին։ Ստացողը եղել է Յովհաննէս վարդապետ։ Գրված է թղթի վրա, որը ունի 20x14,5 չափս։ Ձեռագիրը կազմված է 272 թերթից։ Գրված է երկսյուն, նոտգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ, աստառը՝ թուղթ գրած։ Հիշատակարաններ՝ 15բ, 139ա։


== Բովանդակություն ==
Աստղարաշխութիւն։
ճառք, քարոզք (Եպիփան, Վարդ. Արևելցի, Վարդ. Այգեկցի, Ոսկերերան, Ղուկ. Կեղեցի, Թէոփիլոս, Գր. Տաթևացի, Եփրեմ, Եւսեբիոս, անանունք)։
Վասն Նեռին։
Վկայաբանութիւնք։
Տեսիլք Յովհ. Գառնեցոյ, Կոստանդիանոսի, Գր. Լուսաւորչի։
Հարցմունք Բարոցի և Գրիգորի, անանուն։
Խրատք (Վարդ. Այգեկցի, Յովհ. Երզնկացի, անանուն)։
Խրատք իմաստնոց։
Ի թղթոյն Կիր. Երզնկացւոյ։
Պատմութիւնք հանցունեաց խաչին. Գիւտի խաչին, Տայասայ։
Գր. Մարաշեցւոյ Վայք ողբոց։
Ի թղթոյն Հռովմայեցւոց Պօղոսի։


== Ծանոթագրություններ ==
Ռոբլեդո դել Մասո

Ռոբլեդո դել Մասո (իսպ.՝ Robledo del Mazo) , քաղաք և մունիցիպալիտետ Իսպանիայում, գտնվում է Տոլեդո պրովինցիայում՝ Կաստիլիա Լա Մանչ ինքնավար մարզի կազմում։ Մունիցիպալիտետը գտնվում է Լա Հարա շրջանի կազմում։ Տարածքը կազմում է 136,71 կմ²։ Բնակչությունը՝ 371 մարդ (ըստ 2010 թվականի)։ Քաղաքը պրովինցիայի վարչական կենտրոնից գտնվում է 115 կմ հեռավորության վրա։


== Բնակչություն ==


== Ծանոթագրություններ ==
Ժյուլ Ռիմե

Ժյուլ Ռիմե (ֆր.՝ Jules Rimet, հոկտեմբերի 14, 1873(1873-10-14), Թյոլե, Վերին Սոն, Ֆրանշ-Կոնտե - հոկտեմբերի 16, 1956(1956-10-16), Սյուրեն, Իլ-դը-Ֆրանս), ֆրանսիական և համաշխարհային ֆուտբոլային շարժման ականավոր գործիչ։
ՖԻՖԱ-ի նախագահ (1921-1954)։


== Կենսագրություն ==
Ժյուլ Ռիմեն ծնվել է 1873 թվականին՝ արևելյան Ֆրանսիայում։ Հայրը եղել է նպարավաճառ և ընտանիքի հետ Փարիզ է տեղափոխվել 1884 թվականին, երբ Ժյուլը 11 տարեկան էր։ Ժյուլը դառնում է իրավաբան և 1897 թվականին հիմնում է «Red Star» սպորտային ակումբը, որը ըստ Ժյուլի իդեալի ոչ մի դասային խտրականություն չի դնում իր անդամների միջև։
1904 թվականին ներգրավվում է Միջազգային ֆուտբոլի ֆեդերացիաների միություն (ՖԻՖԱ)։ 1919-1946 թվականներին եղել է Ֆրանսիայի ֆուտբոլի ֆեդերացիայի նախագահը, 1921-1954 թվականներին՝ ՖԻՖԱ-ի նախագահ, այնուհետև պատվավոր նախագահ։ Աշխարհի առաջնությունների կազմակերպման ու անցկացման նախաձեռնողներից մեկն է։ Այդ մրցումներում խաղարկվող գավաթը մինչև 1970 թվականը կրել է նրա անունը՝ «Ժյուլ Ռիմեի գավաթ»։
Մահացել է 1956 թվականին՝ ծննդյան 83 ամյակից երկու օր հետո։


== Տես նաև ==
ՖԻՖԱ


== Պատկերասրահ ==

		
		
		


== Ծանոթագրություններ ==
Վասիլևկա (գյուղ, Կրասնինսկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ռուս.՝ Васильевка), գյուղ Ռուսաստանի Լիպեցկի մարզի Կրասնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միսս Թուրքիա

Միսս Թուրքիա (թուրքերեն՝ Türkiye Güzellik Kraliçesi Yarışması), ազգային գեղեցկության մրցույթ, որին կարող են մասնակցել չամուսնացած, գեղեցիկ և խելացի կանայք։ Թուրքիայում մրցույթն իրականցվում է ամեն տարի՝ սկսած 1929 թվականից։
Առաջին մրցանակաբաշխությունը տեղի է ունեցել 1929 թվականին Ստամբուլում, որտեղ հաղթող է ճանչվում Ֆերիխա Տևֆիկը։


== Հաղթողներ ==


== Միջազգային մրցույթների հաղթողներ ==
2002 թվականին Ազրա Աքընը հաղթել է «Միսս աշխարհ» մրցույթում։
Թուրքիայից հինգ աղջիկներ ճանաչվել են որպես «Միս Եվրոպա»

1952 թվական՝ Բաշար Գյունսելի
1971 թվական՝ Ֆալիզ Վուրալ
1982 թվական՝ Դենիզ Նեզլի
1984 թվական՝ Էրբերկ Նեշե
1993 թվական՝ Արզում Օնան


== Ծանոթագրություն ==


== Արտաքին հղումներ ==
Официальный сайт конкурса красоты «Мисс Турция» Archived 2007-01-12 at the Wayback Machine.
Фотогалерея победительниц «Мисс Турция»
Օգատա Ջեկո

Օգատա Ջեկո (ճապ.՝ 尾形 月耕, 1859[…], Տոկիո, Տոկիո, Ճապոնիա - 1920[…], Տոկիո, Տոկիո, Ճապոնիա), ճապոնացի նկարիչ և գծանկարիչ, Յուկիյո-ե ժանրի վարպետ։


== Կենսագրություն և աշխատանքներ ==
Օգատա Ջեկոյի աշխատանքները ունեն նմանություններ Կիկուտի Յոսայի ստեղծագործությունների հետ։ Նրա վրա մեծ ազդեցություն է ունեցել Կացուշիքա Հոքուսայը առավելապես իր «Ֆուզի լեռան 100 տեսարաններ» շարքով։ Ավելի ուշ Օգատան ստեղծում է իր յուրահատուկ նկարչական ոճը՝ ճապոնական գեղանկարչության տարրերով։
Նկարչի աշխատանքներն ունեին մեծ հանրաճանաչություն ոչ միայն Ճապոնիայում, որտեղ նրան հովանավորում էր կրթության և գիտության նախարարությունը, այլ նաև Ճաապոնիայի սահմաններից դուրս։ Դրանք ցուցադրվել են 1892 թվականի Չիկագոյի միջազգային ցուցահանդեսում, 1900 թվականին Փարիզում տեղի ունեցած Միջազգային ցուցահանդեսում, 1910 թվականի Ճապոնա-բրիտանական ցուցահանդեսում՝ Լոնդոնում։ Առաջին ճապոնա-չինական պատերազմի ժամանակ Օգատան եղել է ռազմական նկարիչ, և նրա գործն էր ջրում և ցամաքում տեղի ունեցող ռազմական գործողությունները նկարներով պատկերելը։ Նրա գրաֆիկական շարքերից շատերը դարձել են ռազմական քարոզչական պաստառներ (Օրինակ․ Առաջին ճապոնական պատերազմը)։


== Պատկերասրահ ==

		
		
		
		
		
		
		
		
		


== Գրականություն ==
Donald Keene; Anne Nishimura Morse; Frederic A Sharf and Louise E Virgin. (2001). Japan at the Dawn of the Modern Age: Woodblock Prints from the Meiji Era, 1868—1912. Bosont: Museum of Fine Arts. ISBN 0878466193, ISBN 9780878466191; ISBN 0878466207, ISBN 9780878466207;
Nussbaum, Louis Frédéric and Käthe Roth. (2005). «Ogata Gekkō» in Japan Encyclopedia. Cambridge: Harvard University Press. ISBN 0-674-01753-6, ISBN 978-0-674-01753-5;


== Արտաքին աղբյուրներ ==
Ագատա Ջեկոյի նկարները ShogunGallery.com կայքում
Ագատա Ջեկոյի նկարները MatsuGallery.com կայքում Archived 2012-07-02 at the Wayback Machine.
Խոպիսի

Խոպիսի (վրաց.՝ ხოპისი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 12 մարդ։


== Ծանոթագրություններ ==
1412

1412 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1412 թվականն է, 
XV դարի 12-րդ տարին։


== Դեպքեր ==


== Ծնունդներ ==
Ժաննա դ'Արկ-Ֆրանսիայի ազգային հերոսուհի, կաթոլիկ եկեղեցու սուրբ, հայտնի նաև որպես Օռլեանի կույս (վ.1431)


== Մահեր ==
Դուբրովո (գյուղ, Կարդիմովսկի շրջան)

Անվան այլ կիրառումների համար տե՛ս՝ ԴուբրովոԴուբրովո (ռուս.՝ Дуброво), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրտի փոխպատվաստում

Սրտի փոխպատվաստում, վիրաբուժական վիրահատություն` հիվանդի սրտի փոխարինում դոնորի սրտի հետ։ Նշանակված է սրտի ծանր հիվանդությունների ժամանակ, երբ այլ վիրահատական միջամտությունները կլինեն ոչ արդյունավետ, և մարդու կյանքը կենթարկվի ռիսկի, առանց փոխպատվաստման հնարավոր է հիվանդի սրտի կանգ։ Գոյություն ունի փոխպատվաստման երկու եղանակ` օրթոպեդիկ փոխպատվաստում և հետերոտոպիկ փոխպատվաստում։ Առաջինի ժամանակ սիրտն ամբողջությամբ հեռացվում է, իսկ երկրորդի ժամանակ` ոչ։


== Պատմություն ==

Առաջին փոխպատվաստումը կատարվել է 1964 թվականին Դժեմ Խարդի կողմից՝ մարդու սիրտը փոխարինելով շիմպանզեի սրտով, այդ ժամանակ հիվանդը ապրել է ընդամենը մեկուկես ժամ։ Առաջին հաջողված սրտի փոխպատվաստումը տեղի է ունեցել 1967 թվականի դեկտեմբերի 3-ին Բարնարդ Կրիստիանի կողմից Հարավային Աֆրիկայի Հանրապետությունում։ Վիրահատությունը տեղի է ունեցել Քեյփթաունի հոսպիտալում։ 25-ամյա Դենիս Դարալի սիրտը, ով մահացել էր ավտովթարից, փոխպատվաստվել է 55-ամյա Լուիս Վասկանսկին, ով տառապում էր սրտի անբուժելի հիվանդությամբ։ Չնայած նրան, որ վիրահատությունը կատարվել է անթերի, Վասկանսկին ապրել է ընդամենը 18 տարի և մահացավ երկկողմանի թոքաբորբից։
Տոն Խյուիզմը համարվում է միջազգային ռեկորդակիր, ով փոխպատվաստված սրտով ապրեց 31 տարի և մահացավ մաշկի քաղցկեղից ։ Արհեստական կամ կենդանու սրտով կատարված փոխպատվաստումներն այդքան էլ հաջողված չեն, քան մարդու սրտով կատարված վիրահատությունները։


== Վիրաբուժական տեխնիկա ==
Ներկայումս մշակվել է բազմաթիվ փոխպատվաստման մեթոդներ, բայց լայն տարածում են ստացել ընդամենը երկուսը՝ բիատրալ (երկնախափորոքային), որ մշակվել է Ռիչարդ Լոուերի և Շամվեե Նորմանի կողմից և կիրառվել 1967 թվականին Կ. Բառներդոյի կողմից, ենթադրաբար դոնորի սրտի միացումը հիվանդի աջ և ձախ նախասրտերին։ Ենթադրվում է, որ փոխպատվասման բիատրալ մեթոդն ավելի արդյունավետ է, քանի որ քչացնում է սրտի կյանքի ռիսկերը փոխպատվաստումից հետո։


== Տես նաև ==
Արյան արհեստական շրջանառություն


== Ծանոթագրություններ ==


== Գրականություն ==
Бураковский В. И., Фролова М. А., Фальковский Г. Э. Пересадка сердца: вопросы клиники и теории. Тбилиси: Сабчота Сакартвело, 1977, — 236 с.
Готье С. В., Шевченко А. О., Кормер А. Я. и др. Три десятилетия трансплантации сердца в ФНЦТИО имени академика В.И. Шумакова: отдаленные результаты
Барбухатти К.О., Космачева Е.Д., Кижватова Н.В. и др. Первый опыт трансплантации сердца в Краснодарском крае Archived 2013-01-26 at the Wayback Machine.
Барбухатти К.О., Белаш С.А., Болдырев С.Ю., Якуба И.И., Скопец А.А., Порханов В.А. Трансплантация сердца на Кубани: Трёхлетний опыт одного центра Archived 2013-12-17 at the Wayback Machine.


== Արտաքին հղումներ ==
Սրտի փոխպատվաստում
Օլեգ Մառոզով։ ԽՍՀՄ-ում առաջի սրտի փոխպատվաստում: Archived 2017-11-18 at the Wayback Machine.
Օդայա (այլ կիրառումներ)

Օդայա, կարող է վերաբերել՝

Օդայա - ավան, Ուկրաինայի Վիննիցայի մարզի Մոգիլյով-Պոդոլսկիի քաղաքային խորհրդում
Օդայա - գյուղ, Ուկրաինայի Կիրովոգրադի մարզի Գոլովանևի շրջանում